

**ข่าวประชาสัมพันธ์**

**กรุงไทยเผยจุดเด่น “Krungthai DR80” ทางเลือกลงทุนหุ้นต่างประเทศด้วยเงินบาท ไม่มีค่าธรรมเนียมเก็บรักษาหลักทรัพย์อ้างอิง สร้างโอกาสพลิกการลงทุนให้ง่าย และงอกเงย**

**ธนาคารกรุงไทย** เดินหน้าสร้างโอกาสการลงทุนในหุ้นต่างประเทศ ด้วยผลิตภัณฑ์ **Depositary Receipt (DR)** ภายใต้ชื่อ **“Krungthai DR80”** เปิดโอกาสให้นักลงทุนไทยสามารถเข้าถึงหุ้นต่างประเทศชั้นนำได้อย่างสะดวก โดยไม่จำเป็นต้องเปิดบัญชีต่างประเทศหรือแปลงสกุลเงิน เนื่องจากสามารถซื้อขายได้ด้วยเงินบาท ผ่านตลาดหลักทรัพย์แห่งประเทศไทย สร้างโอกาสพลิกการลงทุนให้ง่าย และงอกเงย

**Krungthai DR80** ถือเป็นทางเลือกการลงทุนที่ตอบโจทย์นักลงทุนยุคใหม่ โดยมีจุดเด่นสำคัญ ดังนี้

* ลงทุนหุ้นต่างประเทศได้ด้วยสกุลเงินบาท
* ซื้อขายสะดวกบนตลาดหลักทรัพย์ไทย เหมือนหุ้นทั่วไป
* ธนาคารกรุงไทยเป็นผู้รับผิดชอบค่าธรรมเนียมในการเก็บรักษาหลักทรัพย์อ้างอิงทั้งหมด

ทั้งนี้ ธนาคารฯ ได้จัดเก็บหลักทรัพย์อ้างอิงของ DR ไว้กับผู้ดูแลทรัพย์สินระดับโลก ได้แก่ The Hongkong and Shanghai Banking Corporation Limited (HSBC) และ Maybank Securities Pte. Ltd. โดย**ธนาคารเป็นผู้รับผิดชอบค่าใช้จ่ายในส่วนนี้ทั้งหมด และไม่มีการเรียกเก็บจากผู้ถือ DR ไม่ว่าทางตรง หรือ ทางอ้อม** **และไม่มีการรวมไว้ในราคาประเมินมูลค่าสินทรัพย์สุทธิ (NAV) แต่อย่างใด**

ธนาคารกรุงไทย มุ่งมั่นพัฒนาผลิตภัณฑ์ทางการเงินที่ช่วยให้นักลงทุนเข้าถึงตลาดโลกได้ง่ายขึ้น ภายใต้มาตรฐานความโปร่งใส พร้อมส่งเสริมให้การลงทุนเป็นเรื่องที่เข้าถึงได้สำหรับทุกคน โดย**ในฐานะผู้นำตลาด DR มีหลักทรัพย์ให้ผู้ลงทุนเลือกลงทุนครอบคลุมทั้งตลาดหุ้นเอเชีย ตลาดหุ้นสหรัฐ และตลาดหุ้นยุโรป รวม 41 หลักทรัพย์**

สำหรับผู้ลงทุนที่มีบัญชีซื้อขายหลักทรัพย์แล้ว สามารถลงทุนในรูปแบบสกุลเงินบาท ผ่านทางแอปพลิเคชันสตรีมมิ่ง (Streaming) ได้ทันที สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111

**ทีม Marketing Strategy   
19 พฤษภาคม 2568**